খাতায় কলমে চ্যাম্পিয়ন হওয়ার সুযোগ এখন মিনার্ভারই বেশি। সোমবারের ইস্টবেঙ্গল-লাজং ম্যাচের অব্যবহিত পরেই রঞ্জিৎ বাজাজের সঙ্গে যোগাযোগ করা হলে এবেলা.ইন-কে মিনার্ভার কর্ণধার বলেন, ‘‘দেখুন, আমার মন বলছিল ইস্টবেঙ্গল আজ ড্র করবে। কারণ লাজং কঠিন দল। তার উপরে লাজংয়ের মাঠে গিয়ে অ্যাস্ট্রোটার্ফে খেলা সহজ কথা নয়। আমার কেন যেন মনে হয়েছিল ম্যাচটা ড্র হবে।’’ একেই বোধহয় বলে ইচ্ছাশক্তি। চ্যাম্পিয়ন্স লাকও হয়তো কাজ করল।